**S p o j e n á k a t o l í c k a š k o l a, Farská 19, 949 01 N i t r a**

**Gymnázium sv. Cyrila a Metoda**



**Usmernenie riaditeľa školy upravujúce organizáciu a podmienky konania komisionálnych skúšok, prijímacích skúšok, ukončovania výchovy a vzdelávania v čase mimoriadnej situácie v šk. roku 2019/2020**

2020

|  |  |
| --- | --- |
| **Vnútorný predpis**  **Usmernenie riaditeľa školy upravujúce organizáciu a podmienky konania komisionálnych skúšok, prijímacích skúšok, ukončovania výchovy a vzdelávania v čase mimoriadnej situácie v šk. roku 2019/2020** | **VP - č. 005 /2020** |

**Oblasť platnosti:**

Usmernenie je záväzné pre všetkých zamestnancov a žiakov: Spojenej katolíckej školy, Farská 19, 949 01 Nitra

**Zásady práce s vnútorným predpisom**

1. **Pridelenie vnútorného predpisu**

Vnútorný predpis bol pridelený:

|  |  |  |
| --- | --- | --- |
| **Útvar** | **Dátum prevzatia** | **Podpis** |
| Riaditeľ školy | 28. 05. 2020 |  |
| Zástupcovia riaditeľa školy | 28. 05. 2020 |  |
| Vedúci útvarov | 28. 05. 2020 |  |

1. **Uloženie vnútorného predpisu**

Usmernenie je uložené u riaditeľa školy, zástupcov riaditeľa školy, vedúcich útvarov, v zborovni školy, na informačných nástenkách a je prístupné všetkým zamestnancom a žiakom školy.

1. **Oboznámenie s vnútorným predpisom**

Zodpovedný vedúci zamestnanec organizačného útvaru je povinný bezodkladne po pridelení vnútorného predpisu zabezpečiť oboznámenie všetkých zamestnancov s vnútorným predpisom a zároveň informovať o tom, kde bude trvalo uložený.

Usmernenie je vydané na základe rozhodnutia MŠVVaŠ SR zo dňa 28. mája 2020. Číslo: 2020/12033:2-A2110.

**Základné odporúčania**

* na realizáciu skúšky sa zabezpečí dostatočný počet učební s požadovanými rozmermi tak, aby sa v miestnosti pri komisionálnej skúške nachádzala len skúšobná komisia a najviac jeden žiak a pri prijímacej skúške pedagogický dozor a najviac 12 žiakov v jednej skúšanej skupine, ktorí budú sedieť v bezpečných rozstupoch podľa vopred stanoveného rozpisu. Po každej odpovedi/vykonaní testu sa uskutoční potrebná dezinfekcia priestoru a zabezpečí sa vetranie miestnosti,
* zástupkyňa riaditeľa školy zabezpečí pozvánku žiaka na jednotlivé druhy skúšok s rozpisom nástupu na predmetnú skúšku, s miestom a časom konania skúšky,
* v budove školy nosia všetky osoby rúško,
* každý žiak, si zabezpečí ochranné rúško. Bez ochranného rúška nebude vpustený do budovy na vykonanie skúšky,
* pri výkone skúšky si žiak môže rúško odložiť,
* riaditeľ školy zabezpečí pre všetkých zamestnancov osobné ochranné prostriedky a pre všetkých účastníkov skúšky dostatok dezinfekčných prostriedkov pre osobnú hygienu a dezinfekciu,
* v prípade nevyhnutnej potreby budú osobné ochranné prostriedky pripravené aj pre žiakov vykonávajúcich skúšku,
* odporúčaná vzdialenosť medzi pracovnými miestami skúšajúcich pedagógov pri komisionálnej skúške je minimálne 2 m,
* skúšajúci i každý žiak musí používať vlastné písacie potreby,
* obmedzí sa osobný kontakt, vrátane podávania rúk,
* priebežne sa sleduje vlastný zdravotný stav (telesná teplota, respiračné problémy, kašeľ a pod.),
* je potreba vyvarovať sa dotykov tváre a rúšok rukami,
* v prípade podozrenia na ochorenie COVID-19 riaditeľ rieši vzniknutú situáciu s miestne príslušným RÚVZ, zamestnancami a zákonnými zástupcami,
* riaditeľ školy zabezpečí rozpis na vykonanie administratívnych úkonov s cieľom minimalizovania zhromažďovania osôb.

**Personálne zabezpečenie**

* skúšku zabezpečujú primárne pedagogickí zamestnanci, ktorí nepatria do rizikovej skupiny z hľadiska ohrozenia ochorením COVID-19,
* ostatné činnosti v škole (najmä upratovanie) zabezpečia nepedagogickí zamestnanci, ktorí primárne nepatria do rizikovej skupiny z hľadiska ohrozenia ochorením COVID-19,
* k rizikovým skupinám patria:

1. tehotné ženy,
2. osoby staršie ako 60 rokov,
3. osoby s pridruženými chronickými chorobami a s oslabenou imunitou (cukrovkou, kardiovaskulárnym ochorením, chronickou respiračnou chorobou alebo imunodeficientným syndrómom).

* zamestnanec vyplní dotazník o aktuálnom zdravotnom stave pri nástupe do zamestnania (príloha č. 1),
* v prípade, že zamestnanec z rizikovej skupiny začne dobrovoľne vykonávať prácu na pracovisku, vyznačí túto skutočnosť v dotazníku o zdravotnom stave pred návratom do zamestnania.

**Zákonný zástupca (plnoletý žiak)**

* zodpovedá za dodržiavanie hygienicko-epidemiologických opatrení pri príchode žiaka do školy a pri odchode žiaka zo školy (nosenie rúšok, dodržiavanie odstupov, dezinfekcia rúk),
* zabezpečí pre svoje dieťa na skúšky dve rúška a papierové jednorazové vreckovky,
* zodpovedá za dodržiavanie harmonogramu nástupu na skúšku určenému v pozvánke a predkladá písomné vyhlásenie zákonného zástupcu o tom, že žiak neprejavuje príznaky prenosného ochorenia a nemá nariadené karanténne opatrenie (príloha č. 2).
* v prípade, že u žiaka je podozrenie alebo potvrdené ochorenie na COVID-19, bezodkladne o tejto situácii informuje riaditeľa školy. Povinnosťou zákonného zástupcu je aj bezodkladne nahlásenie karantény, ak bola žiakovi nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom.

**Opatrenia školy**

* škola zabezpečí organizáciu pohybu osôb pri svojich vonkajších a vo svojich vnútorných priestoroch tak, aby sa minimalizoval kontakt medzi osobami,
* pri vstupe do budovy v priestore pri vrátnici gymnázia sa vykoná zdravotný filter poverenými pracovníkmi: meranie teploty žiakov, dezinfekcia rúk všetkých osôb pri vstupe do budovy dezinfekčným prostriedkom, ktorý je umiestnený pri vstupe. Obdobne sa postupuje aj u pedagogických/nepedagogických zamestnancoch. V prípade, že žiak alebo pedagogický zamestnanec prejavuje príznaky ochorenia, alebo mu bola nameraná zvýšená telesná teplota alebo horúčka (37,0 o C a vyššia), žiak ani pedagóg nebude na skúšku vpustený,
* žiak si po vstupe do budovy umyje ruky bežným spôsobom, ktorý je v súlade s aktuálnymi hygienicko-epidemiologickými nariadeniami a potom podľa potreby,
* v prípade podozrenia na ochorenie (nielen na COVID-19) žiak ani pedagóg nebude pripustený na výkon skúšky,
* zákonný zástupca (plnoletý žiak) predloží pri vstupe žiaka do školy poverenému zamestnancovi školy písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (príloha č. 2),
* zákonní zástupcovia v čase mimoriadnej epidemiologickej situácie do vnútorných priestorov školy nevstupujú. Vstup zákonného zástupcu do priestorov, kde sa bude konať skúška bude iba v prípade zdravotne znevýhodneného žiaka, ktorý potrebuje pomoc zákonného zástupcu,
* žiak nosí rúško všade vo vnútorných priestoroch školy, okrem času výkonu skúšky,
* pedagogický a nepedagogický zamestnanec školy nosí rúško alebo ochranný štít,
* v miestnostiach, kde sa zdržujú skupiny osôb, je zabezpečené časté a intenzívne vetranie,
* toalety sú vybavené mydlom v dávkovači a jednorazovými papierovými utierkami pre bezpečné osušenie rúk. Textilné uteráky sa nepoužívajú,
* odporúča sa nepoužívať klimatizačné zariadenia a ventilátory,
* upratovanie a dezinfekcia toaliet v dni, keď prebieha skúška, sa vykonáva minimálne dvakrát denne a podľa potreby,
* upratovací personál musí byť informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov. O poučení sa vyhotoví záznam, ktorý podpíšu všetci zúčastnení (príloha č. 3). O spôsoboch dezinfekcie a sanitácie v termínoch konania skúšky sa vedie podrobný záznam (príloha č. 4),
* dôkladné čistenie všetkých miestností, v ktorých sa žiaci, pedagogickí zamestnanci a ďalší zamestnanci školy zdržiavali, sa musí vykonávať vždy po skončení skúšok v rámci daného dňa,
* dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne dvakrát denne a podľa potreby (napr. kľučky dverí),
* smetné koše budú zabezpečené tak, aby nebol nutný fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.),
* žiaci sa pred, počas a po skúške pohybujú len vo vyhranených a označených priestoroch,
* žiaci sa v budove školy nebudú zdržiavať dlhšie ako je nevyhnutné na vykonanie skúšky, a sprievodných úkonov podľa organizačného poriadku skúšky.

V Nitre 28. 5. 2020

Mgr. Radoslav Rusňák

riaditeľ školy

***Príloha č. 1***

**Zdravotný dotazník pre zamestnancov pred návratom do zamestnania**

**(**Ochorenie COVID – 19 spôsobené koronavírusom SARS-CoV-2)

|  |  |  |
| --- | --- | --- |
| **Meno:** |  | |
| **Priezvisko:** |  | |
| **Dátum narodenia:** |  | |
| **Patrím k rizikovej skupine zamestnancov:** | | |
| **ÁNO** *označte X*   * ***tehotná žena*** * ***osoba staršia ako 60 rokov*** * ***osoba s pridruženými chronickými chorobami a s oslabenou imunitou*** * ***s cukrovkou,*** * ***kardiovaskulárnym ochorením,*** * ***chronickou respiračnou chorobou alebo s*** * ***imunodeficientným syndrómom*** | | **NIE** |

**Dôvod použitia tohto dotazníka:**

*Príslušné Regionálne úrady verejného zdravotníctva požadujú monitorovanie zdravia zamestnancov, ktorí sa vracajú späť do zamestnania z akejkoľvek neprítomnosti na pracovisku súvisiacej s ochorením COVID–19, resp. koronavírusom SARS-CoV-2. Je dôležité, aby pracovisko bolo bezpečným miestom na prácu pre všetkých zamestnancov aj v súlade s §5, Zákona č.124/2006 Z. z..*

**Dotazník vypĺňa každý zamestnanec pred vstupom do zamestnania.**

|  |  |
| --- | --- |
| **Prehlasujem, že nemám zvýšenú teplotu nad 37 °C (po nameraní zvýšenej teploty do 37,5 °C, odporúčame opätovne zmerať teplotu po 5 minútach)\*:** | |
| **ÁNO** | **NIE** |
| **Prehlasujem, že nepociťujem škriabanie v hrdle (bolesť hrdla) \*:** | |
| **ÁNO** | **NIE** |
| **Prehlasujem, že nepociťujem bolesť hlavy\*:** | |
| **ÁNO** | **NIE** |
| **Prehlasujem, že nepociťujem ťažkosti s dýchaním \*:** | |
| **ÁNO** | **NIE** |
| **Prehlasujem, že nemám kašeľ\*:** | |
| **ÁNO** | **NIE** |
| **Prehlasujem, že nepociťujem neobvyklú únavu\*:** | |
| **ÁNO** | **NIE** |

*Ak zamestnanec má niektorý z vyššie uvedených príznakov, neodkladne o tom informuje svojho nadriadeného. Odporúčame ihneď poslať zamestnanca z práce domov.*

*Následne má zamestnanec telefonicky kontaktovať svojho všeobecného lekára, ktorý určí podľa zdravotných ťažkostí a anamnézy ďalší postup. Takto postupuje zamestnanec aj v prípade výskytu ťažkostí doma. Zamestnanec bude informovať zamestnávateľa, či má na daný deň celodennú domácu liečbu, prípadne či je PN, alebo na základe konzultácie so všeobecným lekárom a opakovaného merania teploty doma môže na druhý deň nastúpiť do práce.*

*V prípade výskytu uvedených príznakov v priebehu nasledujúci dní (do nasledujúceho vyplnenia dotazníka zamestnancom) je postup rovnaký.*

Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis zamestnanca

Tento zdravotný dotazník vypĺňa zamestnanec a bude platný do doby pominutia pandemickej epidémie koronavírusom SARS CoV- 2 a ochorenia COVID – 19 a bude archivovaný podľa platných právnych predpisov GDPR.

***Príloha č. 2***

**Vyhlásenie**

Vyhlasujem, že dieťa/žiak .............................................................................................................................., bytom

v  ............................................................................................................................, neprejavuje príznaky akútneho ochorenia, že Regionálny úrad verejného zdravotníctva, ani lekár všeobecnej zdravotnej starostlivosti pre deti a dorast menovanému dieťaťu/žiakovi nenariadil karanténne opatrenie (karanténu, zvýšený zdravotný dozor alebo lekársky dohľad).

Nie je mi známe, že by dieťa, jeho rodičia alebo iné osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19).

Som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa § 56 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

V ..................................... dňa .......................

|  |  |
| --- | --- |
| Meno a priezvisko zákonného zástupcu: |  |
| Adresa zákonného zástupcu: |  |
| Telefón zákonného zástupcu: |  |
| Podpis zákonného zástupcu: |  |

***V prípade plnoletého žiak vypisuje vyhlásenie plnoletý žiak osobne***

***Príloha č. 3***

**Spojená katolícka škola, Farská 19, 949 01 Nitra**

**Gymnázium sv. Cyrila a Metoda**

1. *Zamestnanec svojím podpisom potvrdzuje, že bol poučený o spôsobe dezinfekcie a sanitácie priestorov v prevádzke (frekvenciu používaných čistiacich a dezinfekčných prostriedkov, čistiacich pomôcok), vedení dokumentácie o vykonávanej sanitácii, o nutnosti dôsledného vykonávania dezinfekcie plôch a priestorov v termínoch konania skúšky, o sprísnených podmienkach čistenia a o potrebe priebežného čistenia a dezinfekcie dotykových plôch, ostatných povrchov a predmetov vrátane zariadení osobnej hygieny, o vydaných opatreniach príslušných orgánov verejného zdravotníctva a ministerstva školstva SR a ministerstva školstva SR na zamedzenie šírenia ochorenia COVID- 19, poznatkoch, všetkých preventívnych opatreniach, o zásadách osobnej hygieny, že bol oboznámený s hygienicko-epidemiologickým režimom zariadenia.*

|  |  |  |
| --- | --- | --- |
| *Meno zamestnanca (uviesť čitateľne)* | *dátum oboznámenia* | *vlastnoručný podpis zamestnanca* |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

***Príloha č. 4***

Spojená katolícka škola, Farská 19, 949 01 Nitra,

Gymnázium sv. Cyrila a Metoda

**Záznam o vykonaní sanitácie a dezinfekcie plôch a priestorov**

|  |  |  |  |
| --- | --- | --- | --- |
| Dátum | Predmet/ Druh a koncentrácia dezinfekčného roztoku/expozícia | Podpis zamestnanca | Podpis kontroly |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |